Nyeste Skilderie af Kiøbenhavn, 1809-08-15
(Jndsendt.) Denne Kjøbstad, som har sin Oprindelse fra den fjerneste Oldtid, er et virkelig Sundheds-Sted, da Folk endog til Nutiden opnaae de 4 Snese Aar og derover. Skolevæsenet, som egentlig er det, der skal lægge varig Grund for kommende Slægter, er i ypperlig Stand under sine agtsomme Bestyrere og Op seere. 70 Skolebørn, inddeelte i forskjellige Klasser fra A BClæsning til Regning og Skrivning m.m., er det daglige Antal, og hvortil haves rummelige Værelser i den forrige Latinske Skole. En Arbeids eller Spindeanstalt er og for Pigebørn, efter deres Skoletid, ved det Reiersenske Fond i god Drivt. Kirken er udvendig nylig sat, meget god Stand, med pyntelig Aspudsning og høie nye Vinduer overalt. Raadstuen, som er nær ved Kirken, er af en fordum gammel Munke=Bolig, og af stærk Grundmuur. Byen har mange smukke Huse og Gaarde i Hovedgaden, som vidne om Jndbyggernes Velstand, endog er denne Gade med offentig Belysning ved smukke Lygter for Beboernes egen Regning forsynet om Vinteren, hvilket og kan være saa meget mere fornøden, som de 1/2 Deel er reen Spansk Brolægning fra Smeddelunds Porten af, at man i Regnveir maa hoppe fra en stor omvæltet Steen til en anden, nogle faa Fortouge undtagne, og derimod den anden 1/2 Deel net Fransk Brolægning med brede Trotoirs lige ned til Skibsbroen. Bro og Havnevæsenet er i god Vedligeholdelse, og et Anlæg er i Værk til en Tømmerpladses Udvidelse, hvor Opmudringen ved Broens østlige Side henføres til Opfyldning; dog er ingen sikker Vinterhavn her for Skibe, men maa søges i det en Miil bortliggende Bramsnæs. Fiskeriet er i yderste Forfald, da ikkun nogle faa Bundgarn under Tudse Næs til sine Tider udgjør det Hele, naar Silden fra Cattegat trækker ind. Aarsagen til denne Mangel formoder jeg er det meget Søgræs, som findes i Fjorden, og som sine Steder staaer høit op i Vandskorpen og kaldes Arre, dog tør jeg formode, at Aaleruser paa nogle Steder, med Fordeel kunne bruges. Det gamle Holbeks Slot, som ligger et Par hundrede Skridt uden for Strandporten, hvor, i det 12te Seculo, den landflygtige Svenske Kong Birger, en Svoger til den Danske Kong Eric Glipping, en Tid lang residerede, og der døde, har faaet et ganske ny Udseende, da der paa dets svære 2 Kieldermuur er reist en zurlig Bygning med Frontespids og blaat Tag, som fra Søesiden giver et smukt Syn. Ved Siden deraf staaer en ny opbygget Hollandsk Veirmølle for det bedste Vindfang, og Yder gaarden eller den første Kjørselsport dertil, beskriver en halv Cirkel af smukke Udhuse, som dog ikke var ganske færdig. Byens Marker, som aldeles ere udskiftede for nogle og tyve Aar siden, ere ved Flittighed og Agerbrugs Skjønsomhed saaledes forherligede, at de kan lignes ved Haver, med plantede Alleer igjennem Markveien. Derforuden eier Byen et Overdrev eller Old, som og er under Opdyrkning, og hvori tillige er god Tørveskiær. Alt dette ligger Østen for Byen, og Vesten derfor er alene et kjøbt Eiendoms Vænge fri Hovedgaards Taxt, samt en liden Skovspart, en kort Spadsertur fra Byen, som en Kjøbmand har ladet igjennemskjære med gruusbelagte Gange, og deri Bænke, til Fornøielse for Stadens Jndvaanere, og som om Helligdagen flittig besøges. Daglig Øl findes heel maadelig. Brød er derimod usædvanlig godt og fuldvægtig. Vandet er i Almindelighed brat; dog er nogle Steder Kildevand, og især maa berømmes hvad jeg i denne Henseende saae hos en Kjøbmand, som tillige lader drive et Brændeviinsværk, at da han i sin Gaard, nær ved Værket og Køkkenet havde fundet et Kildeqvæl af meget ypperlig Vand, har han under et Brædeskuur indrettet et Drivværk, som af en liden Hest sættes i Bevægelse, og ved en Rende til Brændeviinsværket samt Bryggerset, og een til Køkkenet, indlader Vandet, og paa sidste Sted igjennem Kobberhaner, som omskrues, paa flere Steder afbenytter det til største Fordeel for sig og Tienesterende.